IN627A 2016/26-0. SOLICITUDE DE AUTORIZACIÓN E APROBACIÓN DO PROXECTO DE EXECUCIÓN DA INFRAESTRUTURA GASISTA DE DISTRIBUCIÓN DE GAS NATURAL CANALIZADO NO NÚCLEO DE POBOACIÓN DA ILLA DE AROUSA.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/12/2016)

Resolución do 7 de novembro de 2016, da Dirección Xeral de Enerxía e Minas, pola que se somete a información pública a solicitude de autorización administrativa e aprobación do proxecto de execución da infraestrutura gasista para distribución de gas natural canalizado no núcleo de poboación da Illa de Arousa (Pontevedra), promovida pola empresa Gas Galicia SDG SA (expediente IN627A 2016/26-0). A respecto da autorización administrativa para a distribución de gas natural canalizado no núcleo de poboación da Illa de Arousa (Pontevedra), e ante as solicitudes presentadas en concorrencia por dúas empresas (Gas Galicia SDG SA e Primagás Energía Distribución SA), a Dirección Xeral de Enerxía e Minas resolveu, con data 18 de xullo de 2016, o trámite de competencia a favor de Gas Galicia SDG SA, o que implica continuar coa tramitación do procedemento de autorización administrativa unicamente con esta empresa. Polo tanto, e para os efectos previstos no artigo 73 da Lei 34/1998, de 7 de outubro, do sector de hidrocarburos, no artigo 78 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa: PETICIONARIO: Gas Galicia SDG SA, con CIF nº A15383284 e con enderezo para os efectos de notificación na rúa Lisboa, s/n, Edificio Área Central, local 31-HIJ, 15707–Santiago de Compostela (A Coruña). OBXECTO DA PETICIÓN: Autorización administrativa e aprobación do proxecto de execución que leva por título “Proxecto de autorización administrativa e execución de instalacións–Planta satélite de almacenamento e regasificación de gas natural licuado (GNL) e extensión de rede en MOP 2 bar para subministración á Illa de Arousa (Pontevedra)”. Segundo consta neste proxecto, a subministración de gas natural realizarase dende a Planta de GNL que se situará na parcela de referencia catastral 36062A033012030000MO (Polígono 33, Parcela 1203, Formigas, termo municipal da Illa de Arousa), e que disporá das seguintes características xerais: Capacidade de almacenamento de GNL de 30 m3 (cun depósito horizontal); Capacidade de regasificación de 326 m3(N)/h; e Presión de subministración de gas natural de 2 bar. A rede de distribución proxectada, que se circunscribe ao núcleo urbano da Illa de Arousa, realizarase no rango de presión MOP = 2 bar, en tubaxe de polietileno PE-100 SDR 17,6 / SDR 17, e estará constituída por unha rede principal que partirá da citada Planta de GNL (en diámetro de 160 mm) e unha rede secundaria que partirá da rede principal e ramificarase se ramificará polas distintas rúas do núcleo urbano (en diámetros de 110, 90 e 63 mm). A lonxitude total da rede de distribución será de 18.192 m. TERMO MUNICIPAL: A solicitude afecta ao termo municipal da Illa de Arousa, na provincia de Pontevedra. ORZAMENTO: Oitocentos oitenta e dous mil cento noventa euros con setenta e seis céntimos (882.190,76 €). O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións no prazo de 20 días a partir da data de publicación deste anuncio, podendo examinar o correspondente proxecto na Dirección Xeral de Enerxía e Minas, Edificio Administrativo San Caetano, bloque 5, planta 4ª, 15781–Santiago de Compostela, así como na Xefatura Territorial de Pontevedra da Consellería de Economía, Emprego e Industria, R/ Fernández Ladreda, 43, 5º–36071 Pontevedra. Santiago de Compostela, a 7 de novembro de 2016.—O Matias Carlos Alfonseca Manrubia, Carmen Esther Petisco Moscatelli.